钦定古今图书集成/明伦汇编/家范典/第007卷 > 《汉刘熙释名》 > 《曲礼》
## 钦定古今图书集成/明伦汇编/家范典/第007卷 > 《汉刘熙释名》 > 《曲礼》

《礼》曰：“君子抱孙不抱子。”此言孙可以为王父尸，子不
可以为父尸。

〈陈注〉吕氏曰：“抱孙不抱子，古礼经语也。《曾子问》曰：‘孙幼则使人抱之’。”抱孙之为言，生于孙幼，且明尸必以孙，以昭穆之同也。古之祭祀必有尸，尸，神象也。主人之事尸，以子事父也。尸必筮求诸神而不敢专也。

又

逮事父母，则讳“王父母。”“不逮事父母”，则不讳“王父母。”

〈陈注〉“庶人父母早死，不闻父之讳其祖”，故亦不讳其祖。有庙以事祖者，则不然也。